CELEX: 62012TN0300
Language: hu
Date: 2012-07-09 00:00:00
Title: T-300/12. sz. ügy: 2012. július 9-én benyújtott kereset — Lidl Stiftung kontra OHIM — A Colmeia do Minho (FAIRGLOBE)

8.9.2012   
            
            
               HU
            
            
               Az Európai Unió Hivatalos Lapja
            
            
               C 273/16
            
         2012. július 9-én benyújtott kereset — Lidl Stiftung kontra OHIM — A Colmeia do Minho (FAIRGLOBE)
   (T-300/12. sz. ügy)
   2012/C 273/28
   A keresetlevél nyelve: angol
   
      Felek
   
   
      Felperes: Lidl Stiftung & Co. KG (Neckarsulm, Németország) (képviselő: M. Wolter és A. Berger ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: A Colmeia do Minho Lda (Aldeia de Paio Pires, Portugália)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának az R 1981/2010-2. sz. ügyben 2012. április 2-án hozott határozatát azon részében, amely a felszólalásnak helyt adott;
            
         
               —
            
            
               az alperest kötelezze a költségek viselésére;
            
         
               —
            
            
               a beavatkozót kötelezze az OHIM előtti eljárások költségeinek viselésére.
            
         
      Jogalapok és fontosabb érvek
   
   
      A közösségi védjegy bejelentője: A felperes.
   
      Az érintett közösségi védjegy: A „FAIRGLOBE” ábrás védjegy a 18., 20., 24., 25., 29., 30., 31., 32. és 33. osztályba tartozó áruk és szolgáltatások tekintetében — 6896261. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: A fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: A 221497. sz. „GLOBO PORTUGAL” portugál ábrás védjegy a 30. osztályba tartozó áruk vonatkozásában; a 221498. sz. „GLOBO PORTUGAL”portugál ábrás védjegy a 29. osztályba tartozó áruk tekintetében; a 311549. sz. „GLOBO” portugál szóvédjegy a 29. osztályba tartozó áruk vonatkozásában; a 337398. sz. „GLOBO” szóvédjegy a 2., 29. és 30. osztályba tartozó áruk vonatkozásában.
   
      A felszólalási osztály határozata: A felszólalási osztály a felszólalásnak részben helyt adott.
   
      A fellebbezési tanács határozata: A fellebbezési tanács a fellebbezésnek részben helyt adott, és azt részben elutasította.
   
      Jogalapok:
   
   
               —
            
            
               a 207/2009 bizottsági rendelet 42 cikkének (2) és (3) bekezdésével összefüggésben értelmezett 15. cikke (1) bekezdésének és a 2868/95 bizottsági rendelet 22. szabálya (3) és (4) bekezdésének megsértése;
            
         
               —
            
            
               a 207/2009 tanácsi rendelet 8. cikke (1) bekezdése (b) pontjának megsértése.